o
YLTÄKYLLÄINEN ELÄMÄ Jumalan sanan ja äänen ero 1/2
SUURI NIMI
Nimesi kestää iäti
Suuruutesi säilyy muistoissa
Nimesi pysyy aina
Valosi on ikuinen
Armosi on ihmeellinen
Rakkautesi vallitsee aina
Niin kauan kun elän
Minä laulan, miten pelastit elämäni
Miten suuri on nimi Jeesuksen
Miten suuri on nimi
Nimesi kestää iäti
Suuruutesi säilyy muistoissa
Nimesi pysyy aina
Niin kauan kun elän
Minä laulan, miten pelastit elämäni
Miten suuri on nimi Jeesuksen
Miten suuri on nimi
Loputon rakkaus, ihmeellinen armo
Suloinen ääni, suuri nimi Jeesuksen
Jeesuksen
Loputon rakkaus, ihmeellinen armo
Suloinen ääni, suuri nimi Jeesuksen
Jeesuksen
Loputon rakkaus, ihmeellinen armo
Suloinen ääni, suuri nimi Jeesuksen
Jeesuksen
Loputon rakkaus, ihmeellinen armo
Luen raamatunpaikan 5. Moos. 2:1-3:sta.
"Sitten me käännyimme toisaalle ja lähdimme liikkeelle erämaahan," -
"Kaislameren tietä, niin kuin Herra oli minulle puhunut," -
"ja kiertelimme kauan aikaa Seirin vuoristossa."
"Ja Herra sanoi minulle näin:" -
"Te olette jo tarpeeksi kauan kierrelleet tässä vuoristossa;" -
"kääntykää nyt pohjoista kohti."
Olen aina nauttinut opetuksesta, -
jossa käytetään esimerkkinä israelilaisten Egyptistä lähtöä.
Se on esikuva meistä. Egypti edustaa menneisyyttämme.
Kannattaa joskus lukea 2. Moos. kirja -
ja korvata sana "Egypti" sanalla "menneisyys".
Se on kuin lukisi omasta elämästä ja menneisyydestä.
Jos korvaa sanan "Kanaaninmaa" sanalla "elämä", -
voisi lukea tarinaa omasta pelastumisesta.
Vapauduimme menneisyydestä, Egyptistä, -
ja astumme uuteen maahan, uuteen elämään.
Uudessa testamentissa sanotaan, -
että Kirjoitukset ovat meille rohkaisuksi ja nuhteluksi.
Se pätee eritoten seurakunnan historian tähän ajanjaksoon.
Olen yrittänyt opettaa siitä, -
niin että yritän olla mahdollisimman vähän tuomitseva.
Israelilaiset olivat orjia 17. sukupolvessa.
Heillä oli paljon opittavaa.
Paavalin mukaan he olivat kovasydämisiä ja uppiniskaisia.
Me voimme oppia heidän virheistään.
5. Moos. kirjan kohta kertoo, -
missä israelilaiset alkoivat kierrellä.
He kiertelivät lähes 40 vuoden ajan.
5. Moos. kirjan alussa kerrotaan, -
että Egyptistä oli Kanaaninmaahan 11 päivän kävelymatka.
Heiltä meni siihen 40 vuotta.
He joutuivat kiertelemään, -
kuten lentokoneet, jotka eivät saa laskeutumislupaa.
He kiertelivät Seirin vuoriston alueella -
vuosikymmenten ajan.
Ensimmäisenä haluan muistuttaa eräästä seikasta.
Olen ihmetellyt usein sitä, -
miten kiittämättömiä, negatiivisia ja kiukuttelevia he olivat.
Käsitän, ettemme ole paljon sen parempia.
Mekin kiukuttelemme ja valitamme, vaikka olemme siunattuja.
Unohdamme vastoinkäymisissä, miten siunattuja me olemme.
Jos kiitollisuuden aiheet unohtuvat huonona päivänä, -
jokin on vialla toiminnassamme.
Israelilaiset unohtivat, miten siunattuja he olivat.
Heidän ruoka- ja vesiongelmansa ja karut olosuhteensa -
saivat heidät unohtamaan, että he olivat vapaita.
He eivät olleet vielä Kanaanissa, mutta he olivat sentään vapaita.
He pystyivät päättämään itse omasta elämästään.
Heillä oli vapaus palvoa. He saivat olla perheidensä kanssa.
He olivat vaurastuneet Egyptin rikkauksista.
He eivät vielä olleet luvatussa maassa, -
joka vuoti maitoa ja hunajaa, mutta he olivat hyvin siunattuja.
Kenestäkään ei ole pidetty yhtä yliluonnollisesti huolta.
He saivat mannaa ja lihaa päivittäin.
Heidän vaatteensa ja kenkänsä eivät kuluneet.
Ilmastointi ja lämmitys pelasivat.
Kun he kohtasivat ensimmäiset ongelmat, he alkoivat valittaa, -
kapinoida ja haikailla takaisin Egyptiin.
He väittivät, että heillä oli paremmat oltavat Egyptissä.
Päivänä, jona mieleen ei tule yhtäkään kiitosaihetta, -
kiitä Jumalaa asioista, jotka jäivät tapahtumatta.
Mielemme on ohjelmoitu toimimaan niin, -
että se muistaa asiat, jotka tapahtuivat -
tai joiden olisi pitänyt tapahtua.
Jos asiat eivät sujuneet mielemme mukaisesti, -
meillä on taipumusta valittamiseen ja napinaan.
Mietin usein asioita, jotka eivät tapahtuneet.
Pidämme ihmeenä sitä, että Jumala korjaa asian, joka meni pieleen.
Sekin on ihme, jos asia ei ikinä tapahtunut.
Onnettomuudet, sairaudet, joilta vältyimme.
Työpaikka, jota emme saaneet, -
ja myöhemmin olimme iloisia, ettemme saaneet sitä.
Entäpä rukoukset, joihin Jumala ei vastannut?
Myöhemmin toivoimme, että Jumala unohtaisi pyyntömme.
Rukoukset, joihin ei vastattu.
Entäpä leikkaus, johon emme joutuneet?
Muistamme leikkaukset, joiden puolesta pyysimme esirukousta.
Entäpä leikkaukset, joita emme tarvinneetkaan?
Ihmiset eivät todista asioista, jotka eivät tapahtuneet.
Se lista olisi pitempi.
Emme kiitä Jumalaa asioista, joilta Hän suojeli meitä.
Huomaamme vain asiat, jotka Jumala korjaa.
Entäpä kolari, johon ei joutunutkaan?
Läheltä piti, mutta säästyimme siltä.
Entäpä asiat, jotka jäivät sanomatta?
Entäpä lapset, jotka eivät häipyneet teille tietymättömille?
Entäpä talo, jota ei saanut?
Entäpä talo, jota ei myynyt?
Asiat, jotka eivät tapahtuneet
Englanninkielisessä Raamatussa sanotaan usein: -
"Tapahtui kerran niin".
Asia ei tullut jäädäkseen. Se tapahtui kerran.
Voimme kiittää siitä, että jotkin asiat eivät tapahtuneet.
Israelilaiset olisivat voineet tehdä luettelon asioista, -
joista heidän ei tarvinnut enää kantaa huolta -
ja jotka eivät enää tapahtuisi.
Se olisi vapauttanut heidät napinasta ja kiittämättömyydestä.
Olemme lähestymässä joulunaikaa.
Jouluna kuluttaminen ja materialismi nousevat esiin.
Halutaan asioita, joita naapurillakin on.
Haluan teidän pysähtyvän jossakin vaiheessa joulunaikaa.
Kiitä kaikista asioista, jotka eivät ole koskettaneet elämääsi, -
perhettäsi, terveyttäsi, menestystäsi, onneasi ja iloasi.
Se kannattaa opettaa lapsillekin, -
jotka mankuvat tavaraa.
Kerro heille, miltä kaikelta he ovat saaneet välttyä.
5. Moos. 2:ssa on monta huomionarvoista seikkaa.
Haluan nostaa esiin niistä erään.
Kunpa joku olisi opettanut sen minulle uskonelämäni alussa.
Jumalan sanan ja äänen välillä on iso ero.
Jumalan sanan ja äänen tuntemisella on iso ero.
Jeesus sanoi, että Hänen lampaansa kuulevat Hänen äänensä.
Jumala johdatti israelilaiset erämaahan.
Hän johdatti heidät Seirin vuoristoon.
Mooses sanoi: "Lähdimme liikkeelle, niin kuin Herra oli puhunut."
He eivät olleet siellä erehdyksen tai kapinoinnin seurauksena.
Pilvipatsas ja tulenhohde olivat johdattaneet heidät vuoristoon.
He kiertelivät vuoristossa vuosien ajan.
Jumala oli johdattanut heidät sinne. Se oli Hänen sanansa.
Tuli aika, jolloin tuo malli ja tapa piti murtaa.
Tavat ja rutiinit ovat tuttuja orjille.
Saman asian tekeminen yhä uudelleen -
palautti heidän mielensä tuttuun ja turvalliseen.
Tuli aika, jolloin Jumala sanoi heidän kiertäneen kyllin kauan.
Hän oli käskenyt heidän mennä sinne.
Kiertämisen ja vaeltamisen välillä on ero.
Kun Jumala käskee kiertää, kierrä.
Kuinka hyvä olet tekemään kierroksia Jumalan käskystä?
Ei tapahdu mitään erikoista. Kiertelemme vain.
Elämä on arkista. Ei, kiertelemme.
Tee uusi kierros.
Päämäärätön vaeltelu on eri asia.
Jos Jumala käskee sinun kierrellä, voit olla onnellinen ja siunattu.
Toiset saattavat huomautella tylsästä elämästäsi.
Ne, joille sattuu ja tapahtuu, saattavat syyllistää.
"Oletko edes uskossa, kun jumitat siinä?"
Jos Jumala käskee sinua pysymään paikallasi, tottele.
Jumala käski israelilaisten kulkea Jerikon ympäri päivittäin.
Mitään ei tapahtunut.
Vihollinen varmasti ilkkui, että he kiersivät kaupunkia turhaan.
Luulisi, että kolmantena päivänä tapahtuisi jotakin -
ja he pystyisivät sanomaan takaisin. Mitään ei tapahtunut.
Jumala ei edes kertonut heille, mitä tapahtuisi.
Seitsemäntenä päivänä Hän käski tehdä seitsemän kierrosta.
Luulisi, että kahdennellatoista kierroksella, -
etenkin seitsemäntenä päivänä, -
heille tuli mieleen: "Ei tästä mitään tule."
Meissä on sisäistä painetta pistää asioita tapahtumaan -
ja saada asiat näyttämään toisenlaisilta.
Haluamme oikeuttaa hiljaisuuden ja edistymättömyyden.
Tunne oli varmasti raskas.
Jerikolaiset varmasti pilkkasivat ja ivasivat heitä.
Kaupungin kiertäminen ei näyttänyt hetkauttavan heitä.
Sitten kolmannentoista kierroksen jälkeen -
jotakin tapahtui viimein.
Se olisi voinut olla kolmassadas kerta.
Kolmetoistakin kertaa on paljon.
Se on vähän verrattuna saman vuoren kiertämiseen 40 vuoden ajan -
tai Naamanin saamaan käskyyn kastautua seitsemästi joessa.
Hän kastautui kolme ja neljä kertaa ja oli yhä spitaalinen.
Miksi nöyryyttää itseään -
riisuutua kaikkien edessä seitsemän kertaa?
Miksi sitä ei voi hoitaa kerralla?
Miksi Israelin Jumala käski tehdä jotakin niin nöyryyttävää?
Haluaako Hän nöyryyttää vai parantaa?
Olisi monia muita esimerkkejä, -
joita emme nyt ehdi tarkastella.
Usein, kun teemme samaa asiaa -
ja tilanteessa ei näytä tapahtuvan muutosta, -
täytyy kysyä itseltään: -
"Pitäisikö toimintani muuttaa tilannetta" -
"vai pitäisikö minun itseni muuttua?"
Siinä onkin ajatusta.
Jumala käski Naamanin peseytyä seitsemän kertaa.
Kenties Jumala haluaa tehdä muutakin kuin parantaa spitaalin.
Jos Jumala käskee kiertää vuorta 40 vuoden ajan, -
kenties Hän haluaa muuttaa meitä.
Jos et pysty kiertelemään ja säilyttämään rauhaa, -
Jumala ei voi käyttää sinua, kun jotakin alkaa tapahtua.
Jos ei pysty säilyttämään rauhaa ja keskittymistä -
etenkin tässä rauhattomassa yhteiskunnassa ja sukupolvessa -
ja kulttuurissa, jossa seurakuntaa vaihdetaan kuin sukkia, -
jos ei pysy uskollisena näennäisesti tylsässä elämässä -
verrattuna muiden jännittävään elämään, -
Jumala sanoo: "En voi käyttää sinua tulevassa," -
"koska sinun on osoitettava, että osaat tehdä kierroksia."
Oletko opettanut koiraa pysymään paikallaan?
Paikallaan pysyminen on koiran luonnon vastaista.
Sille on haastavaa, jos sen eteen pannaan ruokaa -
eikä sen anneta koskea ruokaan.
Sen käsketään odottaa ja sitten kävellään pois.
Vaikka tekisi mitä, koiran ei saa liikkua eikä syödä, teoreettisesti.
Koiran ei saa liikkua eikä syödä.
Jumala haluaa, että olemme sellaisia Hänen kanssaan.
Hän haluaa joskus opettaa meitä pysymään paikallamme.
Tulemme kärsimättömiksi ja levottomiksi.
Pää nousee pystyyn, häntä alkaa heilua -
ja pidämme sitä vitsinä, sillä on kulunut jo viikko.
Kuluu kuukausi. "Vau! Tämä on varmasti maailmanennätys."
Jumala sanoo: "Kokeilepa kymmentä vuotta."
"Kokeile 20, 30 vuotta."
Israelilaiset oppivat jotakin tärkeää tulevaisuuden kannalta.
Jumalan alulle panema kiertely muutti ja kasvatti heitä.
Tuli aika, jolloin Jumala sanoi: -
"Olette jo tarpeeksi kauan kierrelleet tässä vuoristossa."
Hän ilmoitti, että Hän oli käskenyt heitä kiertämään -
ja että oli aika lopettaa. "Kääntykää pohjoista kohti."
Siksi opetan tästä raamatunkohdasta.
On yksi asia tietää, mitä Jumala sanoi.
Hän sanoi: "Kiertäkää tässä vuoristossa."
Jos ei muita ohjeita kuulu, siitä tulee meille rutiini.
Alamme ajatella, ettei meidän kuulu muuta tehdäkään.
Sitten Jumala sanoi: "Lopettakaa kiertely ja siirtykää eteenpäin."
Ei pidä jäädä kiinni siihen, mitä Jumala käski meidän tehdä, -
ja jäädä kiinni tuttuihin rutiineihin, -
niin ettemme kuule sitä, mitä Hän sanoo nyt.
ABUNDANT LIFE CHURCH -VERKOSTO
Liity seurakuntamme verkostoon.
Haluamme koota yhteen kaikki, -
jotka haluavat rakentaa seurakuntia paikkakunnallaan.
Haluamme auttaa, tukea ja varustaa seurakuntia.
Haluamme tavoittaa samanmielisiä johtajia kautta maailman.
Haluamme kehittää lapsityötä, -
perhetyötä -
ja nuorisotyötä.
Tahdomme varustaa vapaaehtois- työntekijöitä ja johtajia.
Haluamme rakentaa Jumalan huonetta.
Haluamme auttaa luomaan jumalallisia yhteyksiä muihin, -
jotka rakentavat 2000-luvun seurakuntaa.
Etsimme tehokkaita vaikuttamis- tapoja toinen toistamme tukien.
Haluamme valaa uskoa -
ja auttaa rakentamaan paikallisia seurakuntia.
Meidän on muistutettava itseämme tästä talosta -
sekä Jumalan työn voimasta ja perinnöstä.
En ainoastaan rakenna tätä taloa, vaan talo on rakentanut minut.
Jumala sanoi: "Älä rakenna minulle sirkusta, rakenna talo."
"Älä rakenna viihdekeskusta, jossa ihmiset tulevat ja menevät."
"Rakenna minulle talo."
KAIKKI PYÖRII JEESUKSEN YMPÄRILLÄ.
STRONGER-KONFERENSSI 14. - 16.3.2013
KONFERENSSI KOKO SEURAKUNNALLE
Suomennos: Marianne Tenetz